มีประจำเดือน 2 รอบใน 1 เดือน มีเพศสัมพันธ์แบบป้องกันตลอด ปกติไหมคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากประจำเดือนปกติแล้วควรมาประมาณ 22-35 วันจากครั้งก่อน จึงเป็นไปได้ที่จะมีประจำเดือนมา 2 รอบใน 1 เดือน คือมาหัวท้ายของเดือนได้ หากระยะเวลาอยู่ในช่วงที่กล่าวมานี้ ก็ยังเป็นประจำเดือนปกติแต่หากเลือดออกมาห่างกันน้อยกว่า 22 วัน อาจเป็นเลือดออกผิดปกติจากสาเหตุอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือผลข้างเคียงจากยาคุม ถ้าไม่ได้กินยาคุม แต่มีเลือดออกผิดปกติ ก็ควรไปพบแพทย์เพื่อตรวจเพิ่มเติม